Document ID: 31991R3451

ΚΑΝΟΝΙΣΜΟΣ (ΕΟΚ) αριθ. 3451/91 ΤΟΥ ΣΥΜΒΟΥΛΙΟΥ της 25ης Νοεμβρίου 1991 για τον καθορισμό των διατάξεων για την εφαρμογή της κοινής δήλωσης που επισυνάπτεται στην απόφαση αριθ. 1/89 του Συμβουλίου Συνδέσεως ΕΟΚ-Μάλτας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας (1), που υπογράφηκε στις 5 Δεκεμβρίου 1970-
Εκτιμώντας:
ότι η κοινή δήλωση, που επισυνάπτεται στην απόφαση αριθ. 1/89 του Συμβουλίου Συνδέσεως ΕΟΚ-Μάλτας, που ετέθη σε εφαρμογή στην Κοινότητα με τον κανονισμό (ΕΟΚ) αριθ. 2229/89 (2), προβλέπει, υπό ορισμένες προϋποθέσεις, την επανεξέταση των μεταβολών που έχουν επέλθει στους κανόνες καταγωγής λόγω της εισαγωγής του εναρμονισμένου συστήματος- ότι το Συμβούλιο πρέπει να αποφασίσει, δυνάμει αυτής της κοινής δήλωσης, εντός προθεσμίας τριών μηνών από την ημερομηνία κατά την οποία ένα από τα μέρη της συμφωνίας υποβάλει τη σχετική αίτηση-
ότι η επανεξέταση αυτή αφορά τις περιπτώσεις που η προσαρμογή των υφιστάμενων κανόνων καταγωγής στο εναρμονισμένο σύστημα δεν ήταν απόλυτα ουδέτερη και ότι κρίνεται αναγκαίο να αποκατασταθεί η ουσία των προηγούμενων κανόνων καταγωγής-
ότι, για τους σκοπούς των σχετικών αποφάσεων που πρέπει να ληφθούν από το Συμβούλιο Συνδέσεως, πρέπει να καθοριστεί η κοινή θέση της Κοινότητας-
ότι αυτή η διαδικασία λήψης αποφάσεων δεν επιτρέπει την τήρηση της προθεσμίας των τριών μηνών που ορίζεται στην κοινή δήλωση- ότι, κατά συνέπεια, θα πρέπει να επιταχυνθεί η διαδικασία και να προβλεφθεί ότι η κοινή θέση της Κοινότητας καθορίζεται από την Επιτροπή σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού ορισμού της έννοιας καταγωγής των εμπορευμάτων (3), όπως τροποποιήθηκε τελευταία από τον κανονισμό (ΕΟΚ) αριθ. 456/91 (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινή θέση της Κοινότητας για τους σκοπούς των αποφάσεων του Συμβουλίου Συνδέσεως ΕΟΚ-Μάλτας σχετικά με την επανεξέταση των μεταβολών που έχουν επέλθει στους κανόνες καταγωγής λόγω της εισαγωγής του εναρμονισμένου συστήματος στα πλαίσια της κοινής δήλωσης που έχει προσαρτηθεί στην απόφαση αριθ. 1/89 του εν λόγω Συμβουλίου Συνδέσεως, καθορίζεται σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 802/68.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1991.

Labels: 3
18
15